2020. gada 25. februārī Noteikumi Nr. 107

Rīgā (prot. Nr. 8 10. §)

**Grozījumi Ministru kabineta 2004. gada 24. augusta noteikumos Nr. 740 "Noteikumi par stipendijām"**

Izdoti saskaņā ar

Augstskolu likuma 52. panta trešo daļu un

Izglītības likuma 14. panta 23. punktu

Izdarīt Ministru kabineta 2004. gada 24. augusta noteikumos Nr. 740 "Noteikumi par stipendijām" (Latvijas Vēstnesis, 2004, 138. nr.; 2005, 23. nr.; 2006, 58., 208. nr.; 2007, 161. nr.; 2009, 107., 205. nr.; 2011, 71., 128. nr.; 2012, 197. nr.; 2013, 228. nr.; 2016, 19. nr.; 2017, 243. nr.) šādus grozījumus:

1. Svītrot 6.3. un 8.2.2. apakšpunktu.

2. Svītrot 12., 13. un 14. punktu.

3. Papildināt noteikumus ar 35. punktu šādā redakcijā:

"35. Ja studējošais, kurš līgumu par stipendiju zinātniskā grāda ieguvei ir noslēdzis līdz 2020. gada 28. februārim, piecu gadu laikā pēc imatrikulācijas doktora studiju programmā neiegūst zinātnisko grādu vai pārtrauc studijas, viņš atmaksā kredītam pielīdzināto stipendiju Ministru kabineta 2001. gada 29. maija noteikumos Nr. 219 "Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem" noteiktajā kārtībā."

Ministru prezidents A. K. Kariņš

Izglītības un zinātnes ministre I. Šuplinska